DR-magtkamp endt i blodbad – Ekstra Bladet
Dansk politik lige nu Gamle venner vil af med Løkke Samfund 29 minutter siden Derfor sidder Tøffe i en skraldespand Samfund 13 minutter siden Amazonas brænder: Hele kloden hærges af skovbrande Trav 19. aug. 2019 - kl. 10:34 DERBYLIVE: Jeg har en af de bedste i feltet... Politik lige nu Derfor vil de af med Løkke Dansk politik lige nu Gamle venner vil af med Løkke
Torsdag d. 19. nov. 2009 - kl. 13:21 0
DR-magtkamp endt i blodbad
40 chefer får kniven: Plummer gider ikke høre mere vrøvl
Far vil ha' ro: Kenneth Plummer erkender nødtvungent, at brok på chefgangen har forstærket behovet for fyringer i DR : -Jeg vil helst have, at alle i DR sætter holdet før sig selv. (Foto: Lars Krabbe)
Når to mennesker duellerer, sker det tit, at de begge bliver ramt.
Sådan beskriver en velinformeret kilde fra DR 's absolutte top den omstrukturering, der fører til, at 40 ledende medarbejdere i landets licensbetalte medieflagskib enten må forlade skuden eller se sig selv degraderet.
De to duellanter er den nu fratrådte programdirektør Mette Bock og den i fremtiden noget amputerede mediedirektør Lars Grarup.
Gennem de sidste par år har de kæmpet hårdt om, hvem der bestemte mest i den flotte, nye og nu angiveligt økonomisk rentable DR Byen. Men nu gider far og mor altså ikke længere høre på, at de to store skændes om, hvem der skal bestemme mest. Derfor har DR -generaldirektør Kenneth Plummer og DR 's bestyrelse lavet en helt ny ledelsesstruktur.
- Det er en primitiv måde at beskrive det på, siger generaldirektør Plummer til Ekstra Bladet.
- Jeg vil sige, at det drejer sig om at vise rettidig omhu i forhold til at sikre bedre indhold for DR 's brugere. Men jeg vil gerne medgive, at et vigtigt formål med omstruktureringen er at sikre større harmoni i ledelsen. Jeg vil helst have, at alle i DR sætter holdet før sig selv. Det gælder selvfølgelig også i ledelsen.
Det foreløbige konkrete resultat er, at Mette Bock er flyttet hjemmefra. Tilsyneladende i god forståelse med DR -toppen. Lars Grarup beholder sin stilling som mediedirektør om end i en noget amputeret udgave. Han skal ikke længere være ansvarlig for hverken distribution eller markedsføring.
De to områder kommer til at ligge under to af fire nye direktører. Henholdsvis den tekniske direktør, udpeget af bestyrelsen, og markedsføringsdirektøren, udpeget af Plummer.
Mette Bocks direktorat forsvinder helt.
Desuden betyder den nye struktur, at 40 ledere i DR bliver overflødige.
- Nogle vil få et andet job i huset, andre kommer til at forlade DR , siger Kenneth Plummer, der angiveligt endnu ikke ved, hvem og hvor mange der skal tage plads i arbejdsløshedskøen.
DR Nyheder får ansvar for DR 's nyhedsproduktion. Det vil sige både de perspektiverende nyheder i TV Avisen, Deadline, 21 Søndag, nyhedsmagasinerne og de hurtige nyheder i radioavisen, på dr.dk og Update.
DR Danmark får ansvar for DR 's distrikter i hele Danmark og ansvar for DR 's programproduktion i Århus, børne- og ungdomsområdet samt en række livsstilsprogrammer mv.
DR Oplysning får ansvar for programmer inden for genrerne dokumentar, videnskab, debat & aktualitet samt undervisning & oplysning mv.
DR Kultur får ansvar for drama og musik, litteratur og kunst. Herunder drift og udvikling af DR 's koncerthus og alle ensemblerne.
TV 20. nov. 2009 - kl. 09:04
Han er DR-massakrens store vinder